Të paktën 15 të vrarë sot në një shkollë Gazë
Një shkollë e cila përdoret nga Kombet e Bashkuara për t’i ofruar strehim refugjatëve në Gazë është goditur nga predhat izraelite
Agjencia e Kombeve të Bashkuara për Ndihmat e dënoi ushtrinë izraelite, pasi predhat nga tanket goditën sot në mëngjes një shkollë të drejtuar nga Kombet e Bashkuara në Rripin e Gazës, duke vrarë të paktën 15 persona. Pas sulmit, Izraeli mbajti një armëpushim humanitar për katër orë. Grupi islamist Hamas, e dënoi armëpushimin si “pa vlerë” dhe një lojë mediatike. Ushtria izraelite tha se 26 raketa ishin hedhur drejt Izraelit gjatë pauzës. Predhat nga tanket izraelite kanë goditur një shkollë të drejtuar nga Kombet e Bashkuara në Rripin e Gazës, duke vrarë të paktën 15 persona. Sulmi ndodhi herët të mërkurën në kampin e refugjatëve Jebaliya në veri të Gazës. Shkolla është një nga 85 vendet ku agjencia e Kombeve të Bashkuara për refugjatët palestinezë i ofron njerëzve strehim pasi janë dëbuar nga shtëpitë e tyre pas më shumë se tre javë luftimesh. Kombet e Bashkuara thonë se tashmë gjenden më shumë se 200 mijë njerëz në këto vende. Bombardimet ishin pjesë e fushatës izraelite të sulmeve të vazhdueshëm ajrorë dhe zjarrin nga tanket që vranë të paktën 32 njerëz të mërkurën. Zyrtarët palestinezë thonë se më shumë se 1200 njerëz, shumica e tyre civilë, janë vrarë që nga 8 korriku. 53 ushtarë izraelitë dhe tre civilë janë vrarë gjithashtu. Komandanti i grupit militant Hamas tha në një mesazh të martën se palestinezët nuk do të pranojnë një armëpushim deri sa Izraeli të heqë bllokadën e Gazës. Izraeli filloi bombardimin e Gazës si përgjigje e raketave militante, dhe që atëherë ka zgjeruar operacionet për të përfshirë edhe pushtim tokësor për të shkatërruar një rrjet tunelesh ndërkufitare. Forcat Izraelite të Mbrojtjes thanë të mërkurën se militantët kanë lëshuar rreth 2.700 raketa qëkur filloi konflikti. Kryeministri izraelit Benjamin Netanyahu ka thënë se operacioni ushtarak kundër Hamasit nuk do të ndalë deri sa Izraeli të shkatërrojë një rrjet tunelesh të cilat Hamasi i përdor për të kontrabanduar armë dhe terroristë në Izrael.